text: Tyske turister foretrækker Sydjylland
  12 februar 2014 kl. 06.49
  Tyskere gider ikke rigtigt resten af Danmark. De foretrækker Syddanmark.
  Region Syddanmark har haft en lille fremgang i antallet af tyske turister. Til gengæld er tallene for resten af Danmark faldet.
  - Region Syddanmark har haft en fremgang på 1,3 procent i antallet af tyske turister i 2013, og det er vi meget glade for, siger Bodil Glistrup, turistchef i Tønder kommune, til Flensborg Avis.
  Til gengæld viser de nye overnatningstal fra Danmarks Statistik, at antallet af overnatninger i 2013 sammenlignet med 2012 faldet med 3,8 procent.
  - Der er behov for at kigge nærmere på, hvordan vi viser de tyske turister, at Danmark er et attraktivt sted at være gennem en ambitiøs plan for revitalisering af kystturismen og intensiveret markedsføring, siger Susanne Nordenbæk, chefkonsulent i Dansk Erhverv.
  Artikel i Flensborg Avis
  